stanford-oval/wikipedia huggingface dataset:
Askeran

| Askeran Ասկերան, Əsgəran |
| --- | --- |
 Askeranin linnoitus.
 Askeran
 Koordinaatit: 39°56′12″N, 46°49′58″E 
Valtio:   Azerbaidžan  Vuoristo-Karabahin tasavalta
Piiri:  Xocalı / Askeran
Väkiluku (2009):  2 100
Infobox OKVirheellinen NIMI-arvo: 
Askeran (arm. Ասկերան, azer. Əsgəran, ven. Аскера́н) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Qarqarçay-joen varrella 14 kilometriä Stepanakertistä koilliseen. Kaupunki on Vuoristo-Karabahin tasavallan Askeranin piirin keskus. Azerbaidžanin hallinnollisen jaon mukaan se kuuluu Xocalın piiriin. Asukkaita on 2 100 henkeä (vuonna 2009).
Askeran sai taajaman statuksen vuonna 1937 ja vuonna 1978 siitä tuli Vuoristo-Karabahin autonomiseen alueeseen kuuluneen Askeranin (entisen Stepanakertin) piirin keskus. Nähtävyyksistä huomattavin on 1700-luvun alussa rakennettu linnoitus. Kaupungissa on historiallinen museo ja hiljattainmilloin? rakennettu Neitsyt Marian kirkko.
Aiheesta muualla

Kuvia tai muita tiedostoja aiheesta Askeran Wikimedia Commonsissa
Apricot Stone

|  Apricot Stone> Kappaleen tiedot |
| --- | --- |
Esittäjä(t):  Eva Rivas
Tyylilaji:  pop
Säveltäjä(t):  Armen Martirosyan
Sanoittaja(t):  Karen Kavaleryan
Euroviisutiedot
Vuosi:  2010
Maa:  Armenia
Kieli:  englanti
Sijoitus:  7.
Pisteet:  141
Sijoitus semifinaalissa:  6.
Pisteet semifinaalissa:  83
Sanat:  sanoitus
Apricot Stone on Eva Rivasin esittämä kappale, jolla hän edusti Armeniaa vuoden 2010 Eurovision laulukilpailussa Norjan Oslossa.
Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 25. maan joukosta 7. sijalle.
Aprikoosimehu

Aprikoosimehu on aprikoosista valmistettua mehua. Sitä myydään kaupoissa myös luomutuotteena. Aprikoosimehua myydään aasialaistyylisissä kaupoissa. Aprikoosimehusta tehdään jäätelöä.
Arthur Ford

Arthur Ford vuonna 1947.
Arthur Ford (8. tammikuuta 1897[lähde? ] – 4. tammikuuta 1971) oli yhdysvaltalainen meedio. Hänet vihittiin alun perin protestanttiseksi papiksi, mutta hän siirtyi spiritualismin pariin 1920-luvulla.
Ford tunnettiin muun muassa tapauksesta, jossa yhdysvaltalaispappi James Pike uskoi pystyvänsä kommunikoimaan kuolleen poikansa kanssa Fordin kautta. Myöhemmin Ford väitti kommunikoineensa myös Piken itsensä kanssa, kun tämä vuonna 1969 katosi ja myöhemmin löytyi kuolleena.
Aprikoosimolli

| Aprikoosimolli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Alaheimo::  Poeciliinae
Tribus::  Heterandrini
Suku::  Priapichthys
Laji::  annectens
Kaksiosainen nimi
 Priapichthys annectens  (Regan, 1907) 
Katso myös
   Aprikoosimolli Wikispeciesissä   Aprikoosimolli Commonsissa 
Infobox OKNimi-testi OKIUCN-testi OK: 
Aprikoosimolli (Priapichthys annectens) on hammaskarppien (Poeciliidae) heimoon kuuluva makean veden kalalaji. Sen kuvasi tieteelle Charles Tate Regan vuonna 1907.
Aprikoosimolli on hyvin pienikokoinen kala; se voi kasvaa korkeintaan 6,5 senttimetrin mittaiseksi. Naaraat ovat kookkaampia kuin urokset. Aprikoosimollin kyljet ovat hopeiset ja evät punertavat. Suu on ylöspäin suuntautuva.
Aprikoosimollia tavataan endeemisenä eli kotoperäisenä Costa Ricasta. Se elää pääasiassa puroissa ja käyttää ravinnokseen pieniä vesihyönteisiä, mutta myös toisinaan muurahaisia ja termiittejä.
Amerikanbully

| Amerikanbully |
| --- | --- |

Avaintiedot
Alkuperämaa:   Yhdysvallat
Määrä:  Suomessa joitain yksilöitä
Rodun syntyaika:  1900-luvun loppu
Nykyinen käyttö:  seurakoira
Elinikä:  Keskimäärin 12–13 vuotta
Muita nimityksiä:  American Bully
FCI-luokitus:  ei FCI-rotu UKC: Companion Dogs RKF: ryhmä 2 alaryhmä 2.1 Mastiffityyppiset molossikoirat
Ulkonäkö
Säkäkorkeus:  pocket 33–43 cm classic/standard 40-51 cm xl 48-58 cm
Väritys:  mikä tahansa paitsi merle
Amerikanbully on yhdysvaltalainen koirarotu. United Kennel Club (UKC) on tunnustanut sen vuonna 2013. Lisäksi mm. Venäjän Kennelfederaatio (RKF) ja muutama latina-amerikkalainen kennelliitto, kuten Confederação Brasileira de Cinofilia (CBKC) ovat hyväksyneet sen viralliseksi roduksi.
Ulkonäkö

Amerikanbully sekoitetaan usein amerikanpitbullterrieriin, mutta vaikka se polveutuu viimeksi mainitusta, se ei sovi kyseiseen rotutyyppiin. Lyhyelle, sileälle ja kiiltävälle karvapeitteelle sallitaan kaikki värit ja väriyhdistelmät merleä lukuun ottamatta. Tavallisin väritys on lähes kauttaaltaan yksivärinen - yleisimmin musta - jolla on rintakehässä pienempi tai suurempi valkoinen alue tai piirto.
United Kennel Club jakaa rodun kolmeen eri kokoluokkaan: pocket, standard/classic ja xl. Lisäksi standardin ja classicin välillä on keskinäistä eroa siten, että jälkimmäisellä on kevyempi runko ja vähemmän massaa kuin ensiksi mainitulla.
Säkäkorkeus:
Pocket bully: urokset 36-43 cm, nartut 33-40 cm
Classic/standard bully: urokset 43-51 cm, nartut 40-48 cm
XL bully: urokset 51-58 cm, nartut 48-56 cm
Harmaa amerikanbully
Sininen ääripään bully, jonka rakenne vaikuttaa jo ratkaisevasti ketteryyteen ja nopeuteen
Musta amerikanbully, jonka etuosan rakenne on hyvin bulldoggimainen
Fawn, hieman terverakenteisempi amerikanbully
Luonne ja käyttäytyminen

Amerikanbullyn jalostuksessa painotetaan hyvän seurakoiran ominaisuuksiin, elämäniloon, lempeyteen ja ihmisystävällisyyteen. Äärimmäinen arkuus ja vihainen tai aggressiivinen käytös ovat tämän vuoksi näyttelyissä hylkääviä virheitä. Rotumääritelmä kuitenkin toteaa tietynasteisen vieraskoira-aggression kuuluvan osaksi rodun ominaispiirteitä, mikä tavallisesti tarkoittaa sitä että rotu on muita koiria kohtaan dominoiva eikä välttämättä siedä tai tule hyvin toimeen muiden samaa sukupuolta edustavien koirien kanssa.
Alkuperä

Rodun juuret ovat eräässä amerikanpitbullterrierin linjassa, joka eriytyi tyypiltään sen verran etäälle muista linjoista 1900-luvun lopulla että se päätettiin viimein rekisteröidä omana rotunaan. Tähän linjaan risteytettiin sittemmin englanninbulldoggia, amerikanbulldoggia ja vanhaenglanninbulldoggia, minkä myötä nykyinen amerikanbully syntyi. Ensin perustettiin American Bully Kennel Club, mitä seurasi vuonna 2013 UKC:n virallinen hyväksyntä.
Alkuperä > Rotu Suomessa

Rotu rantautui Suomeen vuonna 2008, ja nykyisin sitä kasvattaa ainakin yksi suomalainen kennel. Tämä on herättänyt keskustelua siitä, tulisiko rotu hyväksyä Suomen Amerikkalaisperäisten Työkoiraharrastajien Yhdistyksen piiriin, ja ongelmaksi koetaan lähinnä se ettei kyseessä ole varsinaisesti työkoirarotu. Suomessa olevat amerikanbullyt edustavat rakenteeltaan ja ulkoiselta rotutyypiltään enimmäkseen hillitymmästä päästä olevaa Razor's Edge -linjaa, eivätkä ole esimerkiksi yhtä matalia, lyhytraajaisia tai bulldoggimaisia kuin valtaosa amerikkalaisista linjoista. Moni tällainen terverakenteisempi yksilö muistuttaakin enemmän pitbullia. Suomesta löytyy myös jonkin verran Gott-, Khangis Khon -, Xtreme-, Grey- ja Butthead-linjoista polveutuvia koiria.
Terveys

Rotu voi olla erittäin sairas äärimmäisen lyhyytensä ja kokonsa vuoksi. Moni pitbullterrierin omistaja kutsuukin sitä nimellä pitopotamus. UKC kuitenkin painottaa, että oikeanlaisen rodunedustajan tulee olla rakenteeltaan tasapainoinen ja atleettinen. Myös pään mittasuhteiden pitäisi sen mukaan olla runkoon verrattuna kohtuulliset ja liioittelemattomat. Kallon ja kuonon rakenne ei saa UKC-rotumääritelmän mukaan missään tapauksessa haitata tai vaikeuttaa normaalia näkökykyä eikä hengittämistä. Se myös painottaa, että amerikanbullyn tulee massastaan ja voimastaan huolimatta olla ketterä ja aktiivinen.
Terveys > Terveempään rakenteeseen pyrkivät määritykset

Terveyteen tai toimintakykyyn vaikuttavat hylkäävät virheet:
kaikki kohtuuttomat ja liioitellut ääriominaisuudet, jotka vaikeuttavat koiran työskentelykykyä tai liikkumista
liian kookas ja raskas pää, joka ei ole tasapainossa rungon kanssa
niin lyhyt ja tylppä kuono, että se vaikeuttaa normaalia hengittämistä
jommankumman tai molempien korvien kuurous
niin lyhyt rintakehä, että se vaikeuttaa normaalia liikkumista
niin kaareutunut etuosa (länkisäärisyys), että se vaikeuttaa normaalia liikkumista
äärimmäisen lyhyet tai liian massiiviset mittasuhteet tai ylipäänsä niin liioiteltu koko, että se voi vaikuttaa koiran terveyteen, rakenteeseen, liikkeisiin tai toimintakykyyn
Terveyteen tai toimintakykyyn vaikuttavat erittäin vakaviksi tai vakaviksi katsotut virheet:
liian lyhyt niska, joka vaikeuttaa koiran toimintakykyä (erittäin vakava)
puutteellinen hampaisto (vakava)
kapea takaosa (vakava)
puutteellinen takaraajojen lihaksisto (vakava)
suorat polvet (vakava)
pihtikinttuisuus (vakava)
ylikulmautuneisuus (vakava)
kaareutunut takaosa eli länkisäärisyys (vakava)
Muut toimintakykyyn vaikuttavat, vähemmän vakavat mutta kuitenkin virheiksi luetut ominaisuudet:
liikkeessä ristiinastuminen
liikkeessä takaraajojen koskettaminen toisiinsa tai osuminen liian lähelle toisiaan
peitsaus
"kauhova" liike
sivuttain liikkuminen
Aiheesta muualla

Kuvia tai muita tiedostoja aiheesta Amerikanbully Wikimedia Commonsissa
Käännös suomeksi
Askerin kirkko

| Askerin kirkko Asker kirke |
| --- | --- |
 Kirkko vuonna 2002.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1879
Suunnittelija:  Jacob Wilhelm Nordan
Materiaali:  tiili
Istumapaikkoja:  480
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Askerin kirkko (norj. Asker kirke) on Askerin kunnassa Akershusin läänissä Norjassa sijaitseva tiilinen pitkäkirkko vuodelta 1879. Samalla paikalla oli kirkko jo keskiajalla.
Aiheesta muualla

Kuvia tai muita tiedostoja aiheesta Askerin kirkko Wikimedia Commonsissa
Arthur Francis Buddington

Arthur Francis Buddington (29. marraskuuta 1890 – 25. joulukuuta 1980) oli yhdysvaltalainen geologi, jonka ominta alaa oli kemiallinen petrologia.
Buddington opiskeli Brownin ja Princetonin yliopistoissa. Ensimmäisen maailmansodan aikana hän oli tekemisissä kemiallisten aseiden kanssa. Sen jälkeen hän opetti Princetonin yliopistossa yli 40 vuoden ajan toimien siellä geologian laitoksen esimiehenä vuosina 1936–1950. Hän teki pitkän uran myös Yhdysvaltain geologian tutkimuskeskuksessa (USGS).
Käännös suomeksi
Arthur Friedenreich

Arthur Friedenreich
Arthur Friedenreich (18. heinäkuuta 1892 – 6. syyskuuta 1969) oli brasilialainen jalkapalloilija.
Friedenreichia pidetään yhtenä aikakautensa parhaista pelaajista. Hän oli yksi ensimmäisistä todellisista jalkapallotähdistä.
Friedenreich pelasi pitkään Brasilian maajoukkueessa. Hän voitti Brasilian riveissä Etelä-Amerikan-mestaruuden vuosina 1919 ja 1922. Seuratasolla Friedenreich edusti lukuisia joukkueita. Pääasiassa hän pelasi sãopaulolaisissa seuroissa.
Attilio Tamaro

Tamaro asuntonsa edessä Helsingissä vuonna 1933
Attilio Tamaro (13. heinäkuuta 1884 Trieste – 20. helmikuuta 1956 Rooma) oli italialainen historioitsija, journalisti ja diplomaatti. Hän oli vuosina 1930–1935 Italian suurlähettiläs Suomessa.
Armas Holmio

Armas K. E. Holmio (26. syyskuuta 1897 – 21. helmikuuta 1977 Hancock, Michigan, Yhdysvallat) oli amerikansuomalainen pastori, kirjailija ja suomentaja. Holmio toimi professorina Hancockin Suomi Collegessa.
Holmio muutti Suomesta Yhdysvaltoihin 1926. Hän toimi toisen maailmansodan aikana sotilaspappina Yhdysvaltain armeijassa ja oli myös tiedustelutehtävissä.
Teoksia

Suuri asia : onko minunkin lähdettävä?. Suomen lähetysseura, Helsinki 1922
Lapsia avarasta maailmasta. Suomen lähetysseura, Helsinki 1923
Lähetyksen vastalahja Suomen kirkolle. Suomen lähetysseura, Helsinki 1925
Risti ja puolikuu. Suomen lähetysseura, Helsinki 1926
Kolmekymmentätuhatta kilometriä Amerikassa : kuvauksia matkoilta Yhdysvaltain suomalais-seuduilla. Turun lähetysyhdistys, Turku 1928
Suomalainen lähetystoimi. Turun lähetysyhdistys, Turku 1928
Quincyn evankelislutherilainen seurakunta 1896-1936. Hancock, Michigan 1936
Luterilainen kirkko ja eriuskoiset ; kirj. Armas K. E. Holmio, Viljo Heiman. Suomi synodin idän piiri, Hancock, Michigan 1939
Radiosaarnoja Suomeen sotavuosina 1941-1942. Suomalais-luterilainen kustannusliike, Hancock, Michigan 1946
The Lutheran reformation and the Jews : the birth of the protestant Jewish missions. Hancock, Michigan 1949
Martin Luther, friend of foe of the Jews. National Lutheran Council, Division of American Missions, Chicago 1949
The Finnish Missionary Society 1859-1950. Finnish Lutheran Book Concern, Hancock, Michigan 1950
Finnish American historical archives : Suomi College, Hancock, Michigan : September, 1961. Hancock, Michigan 1961
Michiganin suomalaisten historia. Michiganin suomalaisten historia-seura - Society for the publication of the history of Michigan Finns, Hancock, Michigan 1967, ilmestynyt englanniksi nimellä History of the Finns in Michigan ; translated by Ellen M. Ryynanen. Wayne State University Press, Detroit 2001
Michiganin suomalaisten historia : Hakemistot. Michiganin suomalaisten historia-seura - Society for the publication of the history of Michigan Finns, Hancock, Michigan 1971
Toimitustöitä

Mene viinitarhaani : saarnoja Betelissä. Suomen lähetysseura, Helsinki 1929
Lähetä leipäsi vesille. San Franciscon merimieslähetys, San Francisco, California 1931
Kaikkeen maailmaan : Suomi-Synodin pakanalähetysjohtokunnan julkaisu. Suom.-lut. kust.liike, Hancock, Michigan 1941
Rukoilkaa elon Herraa : lähetysrukouskirja vuoden joka päivälle. Suomen lähetysseura, Helsinki 1954
Suomennoksia

Albert Schweitzer : Aarniometsän lääkärinä : lääkärin kokemuksia ja havaintoja Keski-Afrikan aarniometsässä. Suomen kristillisen ylioppilasliiton julkaisuja 21. WSOY 1922
Carl Axel Skovgaard-Petersen : Onko tehtävä lähetystyötä? ; tekijän luvalla suom. Armas Holmio. Suomen lähetysseura, Helsinki 1924
Edward Judson : Adoniram Judson : Birman apostoli ; suomeksi toim. Armas Holmio. Suomen lähetysseura, Helsinki 1925
John Charles Harris : Khama : suuri afrikalainen päällikkö ; suomeksi toimittanut Armas Holmio. Suomen lähetysseura, Helsinki 1925
John C. Lambert : Melanesian marttyyripiispa John Coleridge Patteson ; suomeksi toimittanut Armas Holmio. Suomen lähetysseura, Helsinki 1926
Ihmisten kalastaja : apostoli Pietarin elämä ; kirj. F. B. Meyer ; tekijän luvalla suomeksi toimittanut Armas Holmio. Suomen lähetysseura, Helsinki 1929
Arnold Holmboe

| Arnold Holmboe |
| --- | --- |

Norjan valtiovarainministeri
 Mowinckelin I hallitus 25. heinäkuuta 1924 – 5, maaliskuuta 1926  
Edeltäjä:  Abraham Berge
Seuraaja:  Fredrik L. Konow
Norjan oikeusministeri
 Blehrin II hallitus 24. elokuuta 1922 – 6. maaliskuuta 1923  
Edeltäjä:  Olaf Amundsen
Seuraaja:  Otto B. Halvorsen
Suurkäräjäedustaja
 1928–1930 1922–1924  
Henkilötiedot
Syntynyt: 11. maaliskuuta 1873 Steinkjer, Norja
Kuollut: 27. heinäkuuta 1956 (83 vuotta) Oslo, Norja
Ammatti:  juristi, poliitikko
Tiedot
Puolue:  Venstre
Arnold Holmboe (11. maaliskuuta 1873 Steinkjer – 27. heinäkuuta 1956 Oslo) oli norjalainen juristi ja Venstren poliitikko. Hän istui suurkäräjillä vuosina 1922–1924 ja 1928–1930 sekä toimi Norjan oikeusministerinä 1922–1923 ja valtiovarainministerinä 1924–1926.
Aiheesta muualla

Kuvia tai muita tiedostoja aiheesta Arnold Holmboe Wikimedia Commonsissa
Arthur Frenckell

Arthur Reinhold Frenckell (31. toukokuuta 1861 Helsinki – 24. marraskuuta 1933 Helsinki) oli suomalainen Hufvudstadsbladetin omistaja ja päätoimittaja.
Frenckellin vanhemmat olivat valtiokonttorin ylijohtaja, valtioneuvos Otto Reinhold Frenckell ja Josefina Dobrovolski. Hän pääsi ylioppilaaksi Helsingin yksityislyseosta 1880 ja valmistui Helsingin yliopistosta filosofian kandidaatiksi 1882 ja maisteriksi 1885. Hän harjoitti lisäksi sanomalehtialan ja estetiikan opintoja Pariisissa ja Wienissä.
Frenckell aloitti uransa Stockholms Dagblad-lehden aputoimittajana 1885. Saman vuoden lokakuussa hän osti Hufvudstadsbladet-lehden ja oli lehden julkaisija ja päätoimittaja vuosina 1885–1922. Frenckellin aikana lehti otti ensimmäisenä Suomessa rotaatiopainokoneen käyttöön vuonna 1897. Frenckell myi 1922 lehden osake-enemmistön Amos Andersonille.. Hän oli sen jälkeen lehden vastaava toimittaja vuoteen 1926 ja sen jälkeen vuoteen 1928 päätoimittaja sekä Hufvudstadsbladets Förlags- och Tryckeri Ab-yhtiön johtokunnan puheenjohtaja. Hänen aikanaan lehdestä kehittyi Suomen johtava ruotsinkielinen päivälehti. Frenckell kirjoitti lehteen artikkeleita, teatteriarvosteluja ja matkakirjeitä.
Frenckell oli yksi Graafillisen Teollisuuden Työnantajaliiton perustajista ja hän toimi liiton varapuheenjohtajana useita vuosia. Hän oli myös Suomen Sanomalehdenkustantajain Liiton ja Suomen ruotsalaisen sanomalehtimiesliiton puheenjohtajana pidemmän aikaa sekä oli Suomen edustajana kansainvälisen sanomalehtimiesunionin keskushallituksessa 20 vuoden ajan ja Suomen valtuuskunnan jäsenenä ja kokousten puheenjohtajana kaikissa pohjoismaisissa sanomalehtimieskokouksissa.
Frenckell osallistui myös Helsingin kunnallispolitiikkaan toimien Helsingin kaupunginvaltuuston jäsenenä 1898–1900 ja 1905–1908. Vuosina 1891 ja 1897 hän oli säätyvaltiopäivillä Uudenkaarlepyyn edustajana. Hän oli Helsingin Ruotsalaisen Teatterin johtokunnan jäsenenä 1892—1895 ja teatterin kannatusyhdistyksen valtuuskunnan puheenjohtajana 1895—1912.
Frenckell kuoli 72-vuotiaana sydänkohtaukseen marraskuussa 1933 Helsingissä.
Frenckell oli naimisissa 1883–1891 Hedvig Rosina von Haartmanin (k. 1891) kanssa, vuodesta 1892 Anna Charlotta Resbeckin kanssa, liitto päättyi avioeroon ja vuodesta 1918 Agot Kerstin Atenaise Matilda Stavenowin kanssa. Ruotsalainen tennispelaaja Sigrid Fick oli Frenckellin tytär ensimmäisestä avioliitosta.
Armas Hämäläinen

Armas Filemon Hämäläinen (8. maaliskuuta 1884 Rautalampi – 22. joulukuuta 1955 Tampere) oli suomalainen lyseon lehtori ja kääntäjä.
Armas Hämäläisen vanhemmat olivat maanviljelijä Abel Hämäläinen ja Agatha Sikström. Hän pääsi ylioppilaaksi Kuopion yhteiskoulusta 1905 ja valmistui Helsingin yliopistosta filosofian kandidaatiksi ja maisteriksi 1910.
Hämäläinen oli uusien kielten opettajana 1910–1915 Lapuan yhteiskoulussa ja 1915–1919 Helsingin suomalaisessa normaalilyseossa sekä samanaikaisesti Suomen Lähetyskoulun saksankielen opettajana. Hän oli sitten uusien kielten vanhempana lehtorina 1919–1922 Sortavalan lyseossa, 1922–1927 Vaasan suomalaisessa lyseossa ja vuodesta 1927 Tampereen klassillisessa lyseossa. Sivutoimenaan hän oli saksankielen opettajana Tampereen teknillisessä opistossa. Hämäläinen toimi lisäksi Vaasan tyttökoulun jatkoluokkain tuntiopettajana 1922–1926 sekä Vaasan työväenopiston suomenkielisen osaston johtajana 1923–1927.
Armas Hämäläinen oli etupäässä saksan, mutta myös ranskan ja englannin kielien tuntija ja hän suomensi useita teoksia näistä kielistä. Hän julkaisi saksan kielen sanakirjoja ja kieliopin. Parhaiten hänet tunnetaan Erich Maria Remarquen sotaromaanin Länsirintamalta ei mitään uutta suomentajana.
Armas Hämäläinen on haudattu Hietaniemen hautausmaalle.
Teoksia

Suomalais-saksalainen tulkkisanakirja. Kirja, Helsinki 1919
Suomalais-saksalainen sanakirja liitteineen : Finnisch-deutsches Wörterbuch mit Beilagen. 2. lisätty ja uudistettu painos Helsinki 1930
Eine verkürtze Methode Touissaint-Langenscheidt : Finnisch.  Langenscheidtsche Verlagsbuchhandlung, Berlin-Schöneberg 1932
Langenscheidts Reise-Dolmetscher : Finnisch. Langenscheidtsche Verlagsbuchhandlung, Berlin-Schöneberg 1934
Saksan kielioppi. WSOY 1934
Finnisch ; engänzt durch einen Anhang : Redewendungen und Sportausdrücke zur Olympiade 1952. Langenscheidt, Berlin-Schöneberg 1952
Metoula Sprachführer : mit Angabe der Aussprache nach der Methode Toussaint-Langenscheidt : Finnisch. Langenscheidt, Berlin-Schöneberg 1955
Suomennoksia

Bernhard Kellermann : Ingeborg : romaani. Otava 1917
Walther Rathenau : Tulevat ajat : taloudellis-valtiollisia tarkasteluja maailmansodan ajalta ; 34. saksalaisesta painoksesta suomensi Armas Hämäläinen. WSOY 1918
Tuleva maailmansota : puolueettoman diplomaatin ennustus ; ranskalaisesta laitoksesta mukaillut Armas Hämäläinen. Suomen kustannusseura, Viipuri  1919
Edith Wharton : Säätynsä uhri : Lily Bart'in romaani ; englanninkielestä suomentanut A. H. Kirja, Helsinki 1922 (alkuteos The House of Mirth)
Maurice Maeterlinck : Haudattu temppeli. Kirja, Helsinki 1924
Jean Richepin : Tarina toisesta maailmasta : seikkailuromaani. Kirja, Helsinki 1924
Ella Lyman Cabot : Arkielämän siveysoppia; englanninkielestä suomentanut Armas Hämäläinen. Kotilieden kirjasto. WSOY 1926
Erich Maria Remarque : Länsirintamalta ei mitään uutta.  Kustannusosakeyhtiö Kirja, Helsinki 1929, WSOY 1958, 18. painos 2010 (alkuteos Im Westen nichts Neues)
Aiheesta muualla

Armas Hämäläisen lehtikirjoituksia:
Tämänkesäisiä Euroopan-kuulumisia. I. Ilmastollista oikuttelua. II. Kasvillisuuden muutoksia matkan varrella., Aamulehti, 21.08.1938, nro 223, s. 18, Kansalliskirjaston digitaaliset aineistot
Tämänkesäisiä Euroopan-kuulumisia. III. Huomioita Saksan elämästä., Aamulehti, 28.08.1938, nro 230, s. 16, Kansalliskirjaston digitaaliset aineistot
Tämänkesäisiä Euroopan-kuulumisia. IV. Italian politiikkaa ja taideaarteita. V. Ranskan kautta takaisin kotimaahan., Aamulehti, 04.09.1938, nro 237, s. 18, Kansalliskirjaston digitaaliset aineistot
Arena Corinthians

| Arena Corinthians |
| --- | --- |

Rakennuksen tiedot
Sijainti:  São Paulo, Brasilia
Koordinaatit:  23.545531°S, 46.473373°W
Avattu:  Vuonna 2014
Arkkitehti:  Aníbal Coutinho
Käyttäjät
 Corinthians 
Katsojakapasiteetti
 48 234 
Kentän mitat
 105 x 68 
Lisää rakennusartikkeleitaArkkitehtuurin teemasivulla
Arena Corinthians on jalkapallostadion São Paulon kaupungissa. Areena valmistui vuonna 2014. Stadion oli yksi jalkapallon vuoden 2014 MM-kilpailujen ottelupaikoista, ja siellä pelattiin muun muassa turnauksen avausottelu. Maailmanmestaruuskisojen jälkeen jalkapalloseura Corinthians pelaa kotiottelunsa siellä.
Aiheesta muualla

Kuvia tai muita tiedostoja aiheesta Arena Corinthians Wikimedia Commonsissa
Attilio Ruffini

Attilio Ruffini
Attilio Ruffini (31. joulukuuta 1925 Mantova – 23. kesäkuuta 2011 Rooma) oli vanhassa kristillisdemokraattipuolueessa vaikuttanut italialainen poliitikko. Hän toimi maansa liikenne- (1976–1977), puolustus- (1977–1980) ja ulkoministerinä (1980).
Arena 2000

| Универсальный культурно спортивный комплекс арена 2000> Arena 2000 |
| --- | --- |

Rakennuksen tiedot
Sijainti:  Jaroslavl, Venäjä
Koordinaatit:  57°35′22″N, 39°50′55″E
Rakennustyöt aloitettu:  1998
Avattu:  12. lokakuuta 2001
Omistaja:  Venäjän rautatiet
Kustannukset:  62 milj. dollaria
Pääurakoitsijat:  Skanska
Käyttäjät
 HK Lokomotiv Jaroslavl 
Katsojakapasiteetti
 8 905 (jääkiekko-ottelussa) 8 795 (konsertissa) 
Lisää rakennusartikkeleitaArkkitehtuurin teemasivulla
Arena 2000 (ven. Универсальный культурно спортивный комплекс арена 2000) on monitoimihalli Jaroslavlissa, Venäjällä. Se avattiin vuonna  2001 ja siinä on katsomopaikkoja noin 9 000 ihmiselle. Arena 2000 toimii pääasiassa KHL-liigaan osallistuvan jääkiekkoseura HK Lokomotiv Jaroslavlin kotiareenana. Hallia käytetään myös konsertti- ja näyttelytarkoituksiin.
Ensimmäinen jääkiekko-ottelu areenalla pelattiin  12. lokakuuta  2001. Ottelussa kohtasivat kotijoukkue Lokomotiv Jaroslavl ja HK Lada Toljatti. Ottelun voitti Lokomotiv 3–1. Sittemmin areenalla on ollut lukuisia tapahtumia. Muun muassa Deep Purple, Scorpions ja Patricia Kaas ovat esiintyneet siellä. Areena toimi myös vuoden 2003 18-vuotiaiden jääkiekon MM-kilpailujen näyttämönä.